Джантите са сред тези части на МПС-то, които са подложени на най-интензивно натоварване по време на движение.
Лесно е да се обясни защо е така - те са постоянно в контакт с пътната настилка, макар и „обути” с гуми, а това означава, че във всяка една секунда от пътуването са под влиянието на различни фактори.
Джантите понасят натоварване от неравностите по пътищата и се въртят с огромни обороти при висока скорост. Освен това по рамките на гумите са натрупват сериозни замърсявания, които идват не само от настилката на шосето, но и от спирачните усилия.
Не забравяйте, че при натискане на педала на спирачката се получава триене, отделят се фини прахови частици и те се полепват най-вече върху компонентите, свързващи главината и гумите.
В допълнение към интензивното натоварване дажните могат да бъдат подложени на удари, да се нащърбят и изкривят, а нарушеното покритие и наслоените замърсявания постепенно стартират и развиват процеса на корозия.
Затова е важно да знаем как да се грижим за джантите и да ги поддържаме в добро състояние. Трябва да сме наясно какви средства и начини да използваме за почистване на тези метални елементи.